十二月二十六日北牆捫虱
作者：周紫芝
朝代：宋

paragraphs: 今晨頗無事，步遊古牆根。
眷茲萬家邑，稍苦三户村。
于時積雪散，復值朝陽温。
解衣聊自得，班荆與誰言。
款欠良已久，吾虱庶可捫。
平生謝澡刷，懶惰從朝昏。
坐令邊縫間，朝生暮仍孫。
回臭比跖香，位卑道仍尊。
與世倘無求，中有至樂存。
勿語兒女曹，此意難具論。